PATVIRTINTA

Ignalinos „Šaltinėlio“ mokyklos

direktoriaus 2020 m. kovo 20 d.

įsakymu Nr. V-23

**IGNALINOS „ŠALTINĖLIO“ MOKYKLOS**

**UGDYMO PROCESO ORGANIZAVIMO NUOTOLINIU BŪDU**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Ignalinos „Šaltinėlio“ mokyklos (toliau – Mokykla) ugdymo proceso organizavimo nuotoliniu būdu tvarkos aprašas (toliau – Tvarkos aprašas) reglamentuoja nuotolinio ugdymo(si) organizavimą pagal mokyklos ikimokyklinio ugdymo programą „Vaikų balsai „Šaltinėlio“ čiurlenime“, Priešmokyklinio ugdymo bendrąją programą, pradinio, pagrindinio ugdymo individualizuotas programas, socialinių įgūdžių ugdymo programą.
2. Tvarkos aprašas parengtas vadovaujantis Rekomendacijomis dėl ugdymo proceso organizavimo nuotoliniu būdu, patvirtintomis Lietuvos Respublikos švietimo, mokslo ir sporto ministro 2020 m. kovo 16 d. įsakymu Nr. V-372 „Dėl Rekomendacijų dėl ugdymo proceso organizavimo nuotoliniu būdu patvirtinimo“ (toliau – rekomendacijos), 4 ir 5 punktais.
3. Nuotolinio ugdymo(si) tikslai:
	1. sudaryti sąlygas kiekvienam ugdytiniui gauti ugdymo(si) paslaugas, atitinkančias jo gebėjimus ir poreikius;
	2. diegti ugdymo(si) procese modernias, informacinėmis kompiuterinėmis technologijomis (toliau – IKT) pagrįstas ugdymo priemones bei metodus.
4. Nuotolinio ugdymo(si) forma gali ugdytis:
	1. visų amžiaus grupių „Šaltinėlio“ mokyklos, Vidiškių ir Didžiasalio skyrių ugdytiniai;
	2. „Šaltinėlio“ mokyklos specialiųjų ugdymosi ir socialinių įgūdžių ugdymo klasių mokiniai.
5. Nuotolinis ugdymas(si) organizuojamas pasitelkus įvairias IKT: įstaigos internetinį puslapį, tėvų elektroninį paštą, socialinį tinklą (Facebook), mobilius telefonus ir kt.

**II SKYRIUS**

**NUOTOLINIO UGDYMO(SI) IR NUOTOLINIO KONSULTAVIMO ORGANIZAVIMAS**

1. Auklėtojas, priešmokyklinio ugdymo pedagogas, meninio ugdymo pedagogas, logopedas, mokytojas iki ugdymo(si) savaitės pradžios:
	1. nurodo ugdymo(si)savaitės temą;
	2. tikslus;
	3. trumpas rekomendacijas, kaip atlikti skirtas užduotis, žaidimų aprašymus, patarimus, kaip organizuoti vaikų ugdymą namuose, įrašo video užduotėles su vaizdu, pateikia nuorodas, kur galima surasti pateiktai temai mokomosios medžiagos;
	4. parengtą medžiagą skelbia mokyklos internetiniame puslapyje esančiuose kiekvienos grupės aplankuose, socialiniame tinkle (Facebook);
	5. telefonu informuoja tėvus apie parengtas užduotis;
	6. tėvams, kurie neturi internetinio ryšio, užduotis perduoda ir paaiškina telefonu.
2. Atliktų užduočių nuotraukas tėvai įkelia į pedagogų nurodytus el. paštus, socialinį tinklą (Facebook), kaupia namuose ir sugrįžę atsineša į grupę. Pedagogai surengia atliktų užduočių parodėles, susega į vaikų pasiekimų aplankus.

**III SKYRIUS**

**BAIGIAMOSIOS NUOSTATOS**

1. Nuotolinio ugdymo(si) proceso organizavimo stebėseną vykdo mokyklos direktoriaus pavaduotojas ugdymui, skyriaus vedėjas.

\_\_\_\_\_\_\_\_\_\_\_\_\_\_\_\_\_